एक थाली में 40 डिश, लेकिन पत्नी साथ होगी तो ही खा पाएंगे
Rajasthan Zayka Special Story - राजस्थानी जायके की बात हो और इसमें मारवाड़ का नाम न आए…ऐसा संभव नहीं है। खाने के शौकीनों की बात की जाए तो पता चलता है असली चटोरे तो ये ही हैं।
राजस्थानी जायके की बात हो और इसमें मारवाड़ का नाम न आए…ऐसा संभव नहीं है। खाने के शौकीनों की बात की जाए तो पता चलता है असली चटोरे तो ये ही हैं।
इन्हीं पर एक कहावत भी है…भूत बण र कमावणो, और डाकी बण र खावणो, यानी रुपए कमाने के लिए भूत की तरह मेहनत करो और जब खाने की बात आए तो खाना खाने में कोई कोर-कसर न छोड़कर डाकी यानी शाही तरीक़े से दबाकर खाओ…।
और, ऐसी ही कहानी है जोधपुर की एक शाही थाली की…नहीं ये थाली नहीं खाने का थाल है। क्योंकि इसमें है 56 तरह के पकवान और इसे 10 लोग भी मिलकर अकेले नहीं खा सकते हैं।
एक थाली और है, जिसमें परोसे जाते हैं 40 तरह के पकवान। लेकिन, इस थाली का स्वाद चखने के लिए आपको पत्नी को साथ ले जाना होगा, नहीं तो भूखा ही आना पड़ेगा।
इस बार राजस्थानी जायका में जोधपुर की फेमस तीन स्पेशल थाल की कहानी…
जोधपुर में 12वीं रोड…यहां मेडिकल कॉलेज चौराहे से लेकर 12वीं रोड चौराहे तक खाने के कई रेस्टोरेंट, कैफे और आउटलेट्स हैं, लेकिन इन्हीं के बीच महज एक साल पहले शुरुआत हुई रसथाल की।
यहां की खास बात यहां मिलने वाली तीन अलग-अलग तरह की थाली है और इन तीनों थाली को अलग बनाती है इनमें परोसे जाने वाला खाना।
यदि इसके शुरुआत की बात की जाए तो जितना टेस्टी ये जायका है, उतनी ही रोचक इन तीन थाल की कहानी है।
शहर में इस कॉन्सेप्ट को सबसे पहले अर्पित शर्मा और उनकी पत्नी शीतल लेकर आए। इन कपल्स की डिजाइन इस थाली में पति-पत्नी के रिश्तों का भी खासा ध्यान रखा गया है।
दरअसल, भीलवाड़ा के रहने वाले अर्पित की अहमदाबाद में रोबोटिक कंपनी है। 2022 में अर्पित और शीतल दोनों जोधपुर घूमने आए थे। यहां कुछ दिन रुके तो जोधपुर की गलियों में यहां का स्वाद चखा।
जब वे यहां के रेस्टोरेंट में मारवाड़ का जायका टेस्ट कर रहे थे तब खाने को लेकर खंडा और खावण खंडा वाली कहावत सुनी। और, यहीं से उन्हें आइडिया आया कि क्यों न यहां से कुछ अलग कॉन्सेप्ट के साथ शुरुआत की जाए।
यू-ट़्यूब पर जंबो थाली से निकला रसथाल का आइडिया
अर्पित की स्कूली शिक्षा जैसलमेर में हुई। इसके बाद ग्रेजुएशन के लिए वे बेंगलुरु गए। चंडीगढ़ से एमबीए किया। इसके बाद जैसलमेर में ऑर्गेनिक फॉर्मिंग की और अनार की खेती करने लगे। इसके बाद वे 2020 में अहमदाबाद शिफ्ट हुए।
जोधपुर घूमने के बाद वे जब अहमदाबाद लौटे तो पत्नी के साथ जोधपुर में खाने को लेकर कुछ नया करने की सोची। इसी बीच यू-ट्यूब पर उन्होंने जंबो थाली के बारे में पता चला।
इसमें भी खाने की कई वैरायटी थी। जब रिसर्च किया तो पता चला कि जोधपुर में ऐसा कोई कॉन्सेप्ट नहीं है और जोधपुर में ऐसे ही थाल की शुरुआत की। सबसे बड़ा चैलेंज था कि वे जोधपुर के लोगों को क्या कुछ अलग और नया देंगे।
जोधपुर के लोगों के स्वाद को पढ़ा, घी में खाना बनाया
अगस्त 2022 में रेस्टाेरेंट की शुरुआत से पहले अर्पित और उनकी पत्नी शीतल ने जब मारवाड़ के टेस्ट के बारे में रिसर्च किया तो पता चला यहां के लोग घी से बनी मिठाइयों के साथ सब्जियां भी वैसी ही पसंद करते हैं। इस पर उन्हाेंने रसथाल में राजस्थानी खाने से लेकर फास्ट फूड तक का ध्यान रखा।
यहां के लोगों के टेस्ट के हिसाब से तीन थाल शुरू किए– रसथाल, गणगौर थाल और राजस्थानी थाली। इन तीनों की खास बात ये है कि इनमें परोसे जाना वाला पूरा खाना घी में बनता है। एक थाली में 700 ग्राम से लेकर 1 लीटर तक घी लगता है।
अब पढ़िए- इन रेस्टोरेंट पर मिलने वाले थाल के जायके...
रसथाल में 56 वैरायटी, 10 लोग भी खत्म नहीं कर सकते
यहां की सबसे फेसम थाली है रसथाल। इसमेंं करीब 56 तरह की वैरायटी है। इसकी खास बात ये है कि इसे 10 लोग भी साथ मिलकर खाए तो खाली का पूरा खाना भी नहीं खा सकते। इसमें राजस्थानी से लेकर फास्ट फूड तक का टेस्ट मिल जाएगा।
6 तरह की मिठाइयों के साथ 28 तरह की सब्जी, 6 तरह की रोटी, 3 तरह के चावल, 3-3 तरह की चटनी और रायता के साथ से चिली पनीर, मंचुरियन और ड्रेगन पोटेटो भी सर्व किया जाता है।
आगे बढ़ने से पहले देते चलिए- आसान से सवाल का उत्तर...
25 मिनट में पूरी थाली खत्म करने पर 5 हजार रुपए का इनाम
वैसे रसथाल में मिलने वाली 56 वैरायटी यदि कोई एक व्यक्ति खाने बैठे तो ये 3 घंटे में भी पूरी नहीं होगी। इस थाली को इंटरेस्टिंग बनाने के लिए इसे चैलेंज के तौर पर भी जोड़ा गया है।
इस थाली की कीमत 2 हजार रुपए है। यदि इसे कोई 25 मिनट में खा लेता है तो रेस्टोरेंट की ओर से 5 हजार रुपए का इनाम दिया जाता है।
गणगौर थाली…इसे खाना है तो पत्नी को साथ ले जाना होगा
रसथाल के अलावा यहां की सबसे पसंदीदा थाल है गणगौर और राजस्थानी थाली। गणगौर थाली की खास बात ये है कि यदि इसका आपको स्वाद चखना है तो पत्नी को साथ ले जाना होगा।
इस थाली में आपको मिलते हैं 40 तरह के आइटम। इसमें भी आपको 6 तरह की चपाती, 6 तरह की सब्जी, 3 तरह के सलाद, 2 तरह का चूरमा, 4 से 5 तरह की मिठाई खाने को मिलेगी।
यदि कोई सिंगल व्यक्ति रेस्टोरेंट में आकर इसे खाने के लिए ऑर्डर करता है तो आपको जवाब मिलेगा…सर, इसे खाना है तो पत्नी को साथ लाना होगा।
इसी तरह राजस्थानी थाली में मारवाड़ के लोगों के देसी जायके को ध्यान में रखा गया है। इसमें करीब 35 तरह की वैरायटी सर्व की जाती है। सब्जियों में गट्टे, राबोड़ी, मंगोड़ी के साथ बाजरे की रोटी, दाल-बाटी, लापसी-चूरमा आदि दिया जाता है।
7 शेफ मिलकर करते हैं तैयार
रसथाल को 7 शेफ मिलकर तैयार करते हैं। थाल के ऑर्डर के बाद इसकी सब्जियां आदि तैयार की जाती हैं। जब इसके सर्व करने की बात आती है तो बड़े शाही अंदाज में इसे ग्राहक की टेबल पर पहुंचाया जाता है। इसके लिए अर्पित और शीतल ने एक स्पेशल म्यूजिक भी तैयार किया है।
सर्व करने वाले वेटर राजस्थानी ड्रेस में होते है…जिनमें वे धोती--कुर्ता और साफा पहने रहते हैं। 3 फीट की इस थाल को पकड़ने के लिए दो लोगों को इसे उठाना पड़ता है।
जब वे लेकर पहुंचते है तो शंख और ढोल-नगाड़ों के साउंड के साथ म्यूजिक प्ले किया जाता है…रसथाल थाली आपके लिए आ रही है।
पति-पत्नी ने शुरू किया था रोबोटिक कैफे
अर्पित की अहमदाबाद में AKS एक्का नाम से एक कंपनी है, जो रोबोट बनाती है। रेस्टोरेंट की शुरुआत के बाद उन्होंने कंपनी को भी जोधपुर में शिफ्ट कर दिया। उनके ये रोबोट रेस्टोरेंट, फायर सिस्टम और होम सिक्योरिटी के काम में आते हैं।
ऐसे में अर्पित और शीतल ने मिलकर जोधपुर के पहले रोबोटिक कैफे की शुरुआत भी की थी। इसी कैफे को अपग्रेड कर रेस्टोरेंट में बदला और, अब इस रेस्टोरेंट में भी तीन रोबोट हैं, जो ग्राहकों को खाना सर्व करते हैं।
जोधपुर की अपणायत से निकला रसथाल, व्रत से शुरू हुई गणगौर थाली
अर्पित की पत्नी भी खाना बनाने की शौकीन है। शीतल ने बताया कि जोधपुर आए तो यहां की अपणायत और गणगौर के बारे में पता चला। यहां के लोगों ने बताया कि वे परिवार को काफी अहमियत देते हैं। इसलिए रसथाल का कॉन्सेप्ट लेकर आए ताकि पूरा परिवार एक साथ बैठकर खाना खा सके।
वहीं गणगौर थाली की भी कुछ कहानी ऐसी है। बताया गया कि पत्नी अपने पति के लिए यह व्रत करती है और दोनों साथ में बैठकर ये व्रत भी खोलते हैं। इसलिए गणगौर थाली का कॉन्सेप्ट लागू किया गया। ताकि दोनों में प्रेम बना रहे।
दोनों ने बताया कि इन 8 महीने में 7 हजार लोग रेस्टोरेंट की तीनों थालियों का स्वाद चख चुके हैं। और, अब यहां लोग शर्त लगाने के साथ अपने दोस्तों और रिश्तेदारों के साथ लेकर आते हैं।
रेस्टोरेंट में रसथाल ऑर्डर करने वाले हरिओम ने बताया कि सात्विक और टेस्टी खाना होने से बहुत पसंद किया जा रहा है। मैं अकेले इस खाली को खत्म नहीं कर सकता हूं इसलिए अपने दोस्तों को साथ लेकर आया।
वहीं, प्रतीक ने बताया कि इसका टेस्ट बहुत ही अच्छा है और यहां हमेशा राजस्थानी खाने के लिए यहां आते हैं। यहां की देसी सब्जियों के साथ बाजरे की रोटी और बाटी की अलग ही बात है।
आरोही शर्मा ने बताया कि थाली में मंचूरियन, सेंडविच और दूसरे फास्ट फूड होने की वजह से मैं अपने परिवार के साथ यहां आती हू। दादा-दादी और मम्मी-पापा तो प्रॉपर खाना खाते हैं और मैं फास्ट फूड ही टेस्ट करती हूं।
पिछले जायका में पूछे गए प्रश्न का सही उत्तर...
जयपुर-अजमेर हाईवे पर 'श्री कलाकंद वाला' जायका का वो ठिकाना है, जहां स्वाद के शौकीनों की भीड़ एक या दो नहीं 8 वैरायटी वाला कलाकंद खाने आती है। क्या मैंगो, क्या ठंडाई, गर्मियों में सबसे ज्यादा पसंद किए जाने वाले जिस भी फ्लेवर का नाम लोगे, उसका कलाकंद यहां मिल जाएगा। इस स्वाद की शुरुआत तो अजमेर से हुई, लेकिन दो साल पहले जयपुर वासियों के लिए अजमेर की खंडेलवाल फैमिली ने वैशाली नगर में अपना पहला स्टोर खोला। कलाकंद के शौकीन बढ़ते गए तो 1 साल के अंदर ही जयपुर में दूसरी फ्रेंचाइजी भी खोल ली।
राहुल खंडेलवाल ने बताया कि पेशे से हलवाई उनके दादा मोहन खंडेलवाल ने अजमेर में करीब 40 साल पहले अजमेर में एक छोटी सी दुकान से कलाकंद बेचना शुरू किया था। पहले तो केवल सादा कलाकंद ही बनता था, लेकिन मिठाई को लेकर जुनूनी मोहन खंडेलवाल कुछ ऐसा बनाना चाहते थे,जिसके स्वाद की चर्चा दूर-दूर तक हो। कलाकंद पर लगातार नए प्रयोग करते रहते थे। पहले आम की वैरायटी तैयार की फिर केसर और गाजर से कलाकंद का स्वाद मोहन खंडेलवाल ने ही तैयार किया।
राहुल ने बताया कि नियमित रूप से 5 वैरायटी के कलाकंद 12 महीने मिलते हैं। इनमें आम का कलाकंद, गुलाब कलाकंद, ठंडाई कलाकंद, केसर कलाकंद तथा सादा कलाकंद है। इनके अलावा कई कलाकंद सीजनल बनाए जाते है जैसे अंगूर का कलाकंद, नारंगी का कलाकंद, ब्लू बेरी कलाकंद तथा गाजर का कलाकंद।
ये खबर भी पढ़ें...
पहलवान ने बनाई ऐसी मिठाई, बन गई ब्रांड:100 साल पुराना जायका 'महावीर रबड़ी', आलू-प्याज-पनीर की सब्जी की रोचक कहानी
आगरा की दो चीजें बड़ी फेमस हैं, ताजमहल और गली-गली में बिकने वाला पंछी का पेठा। कुछ ऐसे ही फेमस है, जयपुर का हवामहल और महावीर रबड़ी भंडार। वो रबड़ी भंडार जिसकी शुरुआत अखाड़े में पटखनी देने वाले एक पहलवान ने की।
लच्छेदार रबड़ी का स्वाद जब पहलवान के दोस्तों ने चखा तो दूर-दूर तक चर्चा पहुंची। राजमहलों की दावतों की शान बनी। फिर उस पहलवान ने बेजड़ की रोटी से लेकर मिर्ची के टिपोरे, आलू-प्याज की सब्जी जैसे एक से बढ़कर एक राजस्थानी व्यंजन बनाए, जिसे खाने वाले अंगुलियां चाटने को मजबूर हो गए। (यहां पढ़ें पूरी खबर)
बीकानेर के 2 'महाराज' की लच्छेदार रबड़ी:80 साल पुराना जायका जो मथुरा से यहां पहुंचा, नहीं बन पाया शादियों की शान
भुजिया-पापड़ की वर्ल्ड फेमस नगरी बीकानेर को 'जायकों का गढ़' कहा जाए तो कोई बड़ी बात नहीं। जितनी पहचान नमकीन की है, उससे कहीं ज्यादा दीवानगी यहां की मिठाइयों को लेकर है। यहां के राजा-महाराजा भी मीठे के इतने शौकीन थे कि खुद मिठाइयों को प्रमोट करते थे। एक बार राज-दरबार से तारीफ मिलने के बाद उस मिठाई के चर्चे लोगों तक पहुंचने शुरू हो जाते थे।
ऐसी ही एक वैरायटी है, जिसे खाते-खाते पेट तो भर जाएगा लेकिन दिल कभी नहीं भरेगा। ये है दूध को खौला-खौला कर उसमें केसर बादाम और किशमिश मिलाकर बनाई जाने वाली 'लच्छेदार रबड़ी'। जितनी मीठी रबड़ी लगती है, उतनी ही यूनिक इसके पीछे की कहानी भी है। आइए हम आपको ले चलते हैं बीकानेर के मोहता चौक, जहां 80 साल पुरानी टेक्निक से फेमस रबड़ी बनती है। (यहां पढ़ें पूरी खबर)